วิษณุ เผย รัฐบาลเตรียมตั้งศูนย์ใหญ่ โควิด-19 รับมือ ไทยเข้าสู่ระยะ 3 
นายวิษณุ เครืองาม รองนายกฯ เผย รัฐบาล เตรียมตั้งศูนย์บริหารสถานการณ์การแพร่ระบาดไวรัสโคโรนา 2019 (โควิด-19) วันนี้ รับ เตรียมไว้รับมือ ไทยเข้าสู่ระยะ 3วันที่ 11 มี.ค. นายวิษณุ เครืองาม รองนายกรัฐมนตรี กล่าวถึงการตั้งศูนย์บริหารสถานการณ์การแพร่ระบาดไวรัสโคโรนา 2019 (โควิด-19) ว่าไม่มีอะไรสลับซับซ้อน โดยในวันที่ 11 มี.ค. คงมีการออกคำสั่งตั้งศูนย์ดังกล่าวขึ้น โดยจะครอบศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 ที่ทำเนียบรัฐบาล และศูนย์ปฏิบัติการภาวะฉุกเฉิน กรมควบคุมโรค ของกระทรวงสาธารณสุข ที่ยังไม่สามารถทำให้เป็นเอกภาพได้ และบางเรื่องจำเป็นต้องสั่งการโดยเร็ว ซึ่ง 2 ศูนย์เองทำไม่ได้ จึงต้องเอาศูนย์ใหญ่มาครอบ และมันมีเรื่องแรงงานไทยกลับจากเกาหลีใต้เข้ามา ซึ่งอยู่นอกเหนือ 2 ศูนย์ที่จะรับมือได้ สำหรับศูนย์ใหญ่นี้ไม่มีงบประมาณ เพราะ 2 ศูนย์เล็กทำงานของเขาอยู่ ศูนย์ใหญ่จะดูภาพรวมของนโยบายผู้สื่อข่าวถามว่า การตั้งศูนย์ใหญ่ขึ้นมา เพื่อเตรียมการรับมือกรณีการแพร่ระบาดเข้าสู่ระยะที่ 3 ใช่หรือไม่ นายวิษณุ กล่าวว่า ใช่ เพราะเป็นการยกระดับ ซึ่งแรงงานไทยที่กลับจากเกาหลีใต้ คือ เหตุผลที่ต้องทำให้ต้องยกระดับทุกอย่างขึ้นมา เพื่อไม่ให้คนตื่นตระหนก
นายวิษณุ เครืองาม รองนายกฯ เผย รัฐบาล เตรียมตั้งศูนย์บริหารสถานการณ์การแพร่ระบาดไวรัสโคโรนา 2019 (โควิด-19) วันนี้ รับ เตรียมไว้รับมือ ไทยเข้าสู่ระยะ 3 
โควิด-19,หน้ากากอนามัย,วิษณุ เครืองาม,ไวรัสโคโรนา,ศูนย์บริหารสถานการณ์การแพร่ระบาดไวรัสโคโรนา 2019,แรงงานไทยกลับจากเกาหลีใต้,ข่าวทั่วไป